Wilhelm Fabry
<s>Vilhelm Fabri (, ; Hilden, 25. jun 1560 — Bern, 15. februar 1634) je bio jedan od najvećih nemačkih hirurga na prelazu iz 16. veka u 17. vek, izumitelj hirurških instrumenata i reformator praktične hirurgije u Nemačkoj.</s>

<s>Život i delo 
Vilhelm Fabri je rođen u Nemačkoj 25. jun 1560. u Hildenu kod Diseldorfa.</s><s>Njegov otac, Petar Andreas Fabri koji je bio službenik, umro je kada je Fabri imao deste godina.</s><s>Za vreme školovanja u srednjoj školi u Kelnu, Fabri je pokazao talenat za jezike, i to ne samo za nemački, već i za latinski, francuski, grčki i hebrejski.</s><s>Zbog ratnih prilika i rane smrti oca Fabri nije mogao studirati medicinu na fakultetu, kao što je to želeo, već je radio i stručno se usavršavao kao pomoćnik mnogobrojnim „vidarima rana“.</s><s>Nakon što je savlado posao „vidara rana“ Fabri se osamostalio i prvo je radio u rodnom Hildenu, a zatim Kelnu, Ženevi, Bernu i drugim Nemačkim i Švajcarskim gradovima.</s><s>Najduže je živeo i radio u Bernu gde je jedno vreme radio kao gradski lekar.</s>

<s>Iako nije imao fakultet Fabri je posedovao odlična znanja iz klasične naučne literature.</s><s>On je bio jedan od prvih zapadnih lekara koji je počeo da izučava kinesku medicinu.</s><s>Za vreme svog rada Fabri je stalno nastojao da hirurgiji da obimnu teoretsku osnovu i u praksi primeni nova otkrića iz anatomije i interne medicine.</s><s>Fabri je prvi predložio da se amputacija udova izvodi u zdravom tkivu, iznad gangrenoznog ili nagnječenog mesta.</s>

<s>Fabri je prvi izvršio podelu opekotina, koja je proistekla iz njegovog rada u lečenju ustrelina i opekotina.</s><s>On je prvi lekar koji je izvadio žučni kamenac bolesniku (1618).</s><s>Fabri je usavršio i poboljšao mnoge operativne zahvate i osmislio veći broj novih hirurških instrumenata.</s>

<s>Na predlog svoje supruge 1624. obavio je otstranjivanje komadića metala iz rožnjače oka jednog bolesnika primenom magneta.</s><s>Prvi je otstranio kod žene obolele od tumora, celu dojku i pazušne limfne čvorove.</s>

<s>Bibliografija 
 Spiegel des menschlichen Lebens Fabricius Hildanus, Wilhelm. - Hilden : Museums-u.</s><s>Heimatverein, 2010
 Christlicher Schlaftrunk Fabricius Hildanus, Wilhelm. - Hilden : Stadtarchiv, 1988
 Ausgewählte Observationes Fabricius Hildanus, Wilhelm. - Leipzig : Zentralantiquariat d. DDR, 1968, Unveränd.</s><s>Nachdr. [d. Ausg.] Leipzig, Barth, 1914
 Gründlicher Bericht vom heissen und kalten Brand, welcher Gangraena et Sphacelus oder S. Antonii- und Martialis-Feuer genannt wird Fabricius Hildanus, Wilhelm. - Bern : Huber, 1965
 Wilhelm Fabry von Hilden Wuppertal-Elberfeld : Martini u. Grüttefien, 1957</s>

<s>Izvori</s>

<s>Schaefer, R. J. Wilhelm Fabricius von Hilden.</s><s>Sein leben und seine verdienste um die chirurgie.</s><s>Studien aus der Geschichte der chirurgie.</s><s>Breslau, 1904.</s><s>Jones, E. W. The life and works of Guilhelmus Fabricius Hildanus (1560-1634).</s><s>Part II.</s><s>Med Hist 4: 196-209, 1960.</s><s>Životopis Wilhelm Fabry na stránkách Muzea Wilhelma Fabryho [online].</s><s>Wilhelm-Fabry-Museum, [cit.</s><s>2008-09-07].</s><s>Dostupné online.</s><s>Straub, V. The ophthalmology of Fabricius Hildanus in the 17th century.</s><s>Doc Ophthalmol 74, 1-2: 21-29, 1990.</s><s>Georg Becker, Wilhelm Fabry von Hilden (Niederbergische Beiträge vol.</s><s>6, ed.</s><s>Heinrich Strangmeier), Wuppertal 1957 (German)</s>

<s>Njemački liječnici
Kirurgija</s>

